A Tehetségnap bemutatása és programterve
A Tehetségnap a Limnológia Tehetséggondozó Műhely és a Jedlik Ányos Tehetséggondozó Műhely 2010/2011 tanév tavaszi féléves záró szakmai fóruma. A fórumon bemutatásra kerülnek a LiTeM hallgatóinak munkái a törzstagok, hallgatók, kari oktatók és középiskolás diákok előtt. A Tehetségnap célja, hogy bemutassa a műhelyben folyó tudományos diákmunkát, és az elért eredményeket. Célja továbbá, hogy felhívja a fiatal diákok és hallgatók figyelmét a tudományos kutatómunka jelentőségére, és kedvet csináljon az ilyen jellegű tanulmányokhoz illetve a Diákköri munkához. 

A Tehetségnap keretein belül a hallgatóknak több formában van lehetőségük kutatási eredményeik bemutatására:

· Előadás 10+5 percben,

· Rövidített előadás 7+3 percben,

· Poszter.
A hallgatók a választott formában mutatják be elért eredményeiket, majd ezt követően a hallgatóság kérdéseket tehet fel. A hallgatóság szavazhat a legjobb előadásra, poszterre. A zsűriben a Tehetséggondozó Műhely vezetője és a témavezetők mellett a kutatási témában érintett külső szakembert hívunk meg. A Tehetségnap zárásaként a tehetségműhelyek vezetői ismertetik a hallgatók által elért eredményeket, illetve a szavazás eredményét és átadják az elismerő okleveleket.
Az oklevelek átadása után kötetlen klubrendezvény tervezünk a hallgatók, témavezetők, a külső szakemberek és az érdeklődők részvételével.
A rendezvényről videófilm készül, amely bekerül a Mérnöki Kar videótárába.
 A tehetségnap programját az egyetemi és kari weboldalak mellett a közösségi oldalakon, illetve a helyi médiában is közzétesszük. A Tehetségnapon elhangzott előadások és poszterek kivonataiból kiadványt készül.

MEGHÍVÓ
A Pannon Egyetem

Limnológia Tehetséggondozó Műhelye és a Jedlik Ányos Tehetséggondozó Műhelye

tisztelettel meghívja Önt

2010. május 13-án (pénteken) 9:00 órakor

tartandó Pannon Tehetségnapra.

9:00 

A Limnológia Tehetséggondozó Műhely és a Jedlik Ányos Tehetséggondozó Műhely vezetői köszöntik megjelenteket, majd bemutatják a két tehetséggondozó műhely programját, kiemelve a tehetséggondozás jelentőségét a kutatásban.

10.00-10:45
Plenáris előadás 

11:00-18.00
A Tehetséggondozó műhelyek hallgatóinak előadása szekciókra bontva.
18.00-18.15 
A Tehetséggondozó hallgatói által elért eredmények ismertetése. 

Közben szavazás a legjobb előadásra, eredményhirdetés, oklevelek átadása.

19:00-

Klubrendezvény a hallgatók, témavezetők, a külső szakemberek és az érdeklődők részvételével.
� http://www.youtube.com/user/mernokikar





